
REFERAT DE APROBARE A  PROIECTULUI DE HOTĂRÂRE
Privind aprobarea proiectului "CONSTRUIRE CORP P+1E LA ŞCOALA GIMNAZIALĂ NR.13", Timişoara, str.G.Muzicescu nr.14”, cod SMIS 134130 și a cheltuielilor aferente,
 cu actualizarea devizului general și a indicatorilor tehnico-economici


1. Descrierea situației actuale
La data de 26 februarie 2021, a fost depusă Cererea de finanțare cu nr. de înregistrare V/TM/2019/9/9.1/1/1520/26.02.2021, pentru realizarea proiectului "Construire corp P+1E la Şcoala Gimnazială Nr.13", Timişoara, str.G.Muzicescu nr.14, cod SMIS 134130” în cadrul Programului Operaţional Regional 2014-2020, Axa 9/9.1.
Prin adresa nr. 10624/05.04.2021, ADR Vest a comunicat Municipiului Timișoara că Cererea de finanțare depusă a fost admisă și că mai sunt necesare clarificări pentru a putea continua procesul de evaluare a cererii de finanțare, cu precizarea că AMPOR își rezervă dreptul de a respinge proiectul pe întreg procesul de evaluare, selecție și contractare dacă nu sunt întrunite anumite condiții.

2. Schimbări preconizate și rezultate așteptate
Pentru continuarea procesului de evaluare, este necesară transmiterea anexelor obligatorii la contract, conform Ghidului specific pentru prioritatea de investiții POR/2019/9/9.1/1/7REGIUNI, dintre care unele trebuie supuse aprobării Consiliului Local al Municipiului Timișoara, mai exact:
· Hotarârea Consiliului Local de aprobare a proiectului și a cheltuielilor aferente, în conformitate cu
ultima formă a bugetului rezultat în urma etapei de verificare, în care să fie incluse toate cheltuielile
pe care solicitantul trebuie să le asigure pentru implementarea proiectului, în condițiile        rambursării/decontării ulterioare a cheltuielilor eligibile din instrumente structurale;
· Devizul general, elaborat în baza H.G. nr. 907/29.11.2016, actualizat în conformitate cu ultima formă a bugetului rezultat în urma etapei de verificare;
· Indicatorii tehnico-economici actualizați.

3. Alte informatii 
Valoarea totală a Proiectului „Construire corp P+1E la Şcoala Gimnazială Nr.13 din Timişoara, str.G.Muzicescu nr.14”- cod SMIS 134130, în cuantum de  3.990.241,12 lei (inclusiv TVA), din care valoare totală eligibilă 3.797.162,07 lei.
Contribuția proprie în proiect a Municipiului Timișoara este în cuantum de 75.943,25 lei, reprezentând contribuția de 2% din valoarea eligibilă a proiectului, respectiv cofinanțarea Proiectului.

4. Concluzii
Urmare a celor prezentate mai sus, considerăm oportună promovarea proiectului de hotărâre privind aprobarea proiectului "CONSTRUIRE CORP P+1E LA ŞCOALA GIMNAZIALĂ NR.13", Timişoara, str.G.Muzicescu nr.14”, cod SMIS 134130 și a cheltuielilor aferente, cu actualizarea devizului general și a indicatorilor tehnico-economici.
 Legalitatea urmează sa fie stabilită de Serviciul Juridic prin emiterea avizului.

NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.

